ΑΠΟΦΑΣΗ ΤΗΣ ΕΠΙΤΡΟΠΗΣ της 18ης Δεκεμβρίου 1996 για τον καθορισμό των υγειονομικών όρων και την κατάρτιση πιστοποιητικού δημόσιας υγείας για εισαγωγές από τρίτες χώρες προϊόντων με βάση το κρέας, τα οποία λαμβάνονται από κρέας πουλερικών, κρέας εκτρεφομένων και αγρίων θηραμάτων και κρέας κουνελιού (Κείμενο που παρουσιάζει ενδιαφέρον για τον ΕΟΧ) (97/41/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 92/118/ΕΟΚ του Συμβουλίου, της 17ης Δεκεμβρίου 1992, για τον καθορισμό των όρων υγειονομικού ελέγχου καθώς και των υγειονομικών όρων που διέπουν το εμπόριο και τις εισαγωγές στην Κοινότητα προϊόντων που δεν υπόκεινται, όσον αφορά τους προαναφερόμενους όρους, στις ειδικές κοινοτικές ρυθμίσεις που αναφέρονται στο κεφάλαιο Ι του παραρτήματος Α της οδηγίας 89/662/ΕΟΚ, και όσον αφορά τους παθογόνους παράγοντες της οδηγίας 90/425/ΕΟΚ (1), όπως τροποποιήθηκε τελευταία από την απόφαση 96/405/ΕΚ της Επιτροπής (2), και ιδίως το άρθρο 10,

Εκτιμώντας:

ότι πρέπει να καθοριστούν οι ειδικοί όροι για την εισαγωγή στην Κοινότητα προϊόντων με βάση το κρέας τα οποία λαμβάνονται από κρέας πουλερικών, κρέας εκτρεφομένων και αγρίων θηραμάτων και κρέας κουνελιού 7 ότι τα εν λόγω προϊόντα πρέπει να είναι σύμφωνα με τους όρους που θεσπίζονται στο κεφάλαιο 1 παράρτημα ΙΙ της οδηγίας 92/118/ΕΟΚ 7

ότι πρέπει να καταρτισθεί πιστοποιητικό δημόσιας υγείας, υπογεγραμμένο από επίσημο κτηνίατρο, που να πιστοποιεί ότι τα προϊόντα πληρούν τις απαιτήσεις της εν λόγω οδηγίας 7

ότι, επιπλέον, όπου ισχύουν όροι που προσφέρουν παρόμοιες εγγυήσεις, μια τρίτη χώρα μπορεί να υποβάλει προς εξέταση στην Επιτροπή πρόταση για παρόμοια αναγνώριση 7

ότι το πιστοποιητικό και οι όροι που θεσπίζονται από την παρούσα απόφαση είναι σύμφωνοι με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η παρούσα απόφαση θεσπίζει τους όρους δημόσιας υγείας για την εισαγωγή προϊόντων με βάση το κρέας τα οποία λαμβάνονται από κρέας πουλερικών, κρέας εκτρεφομένων και αγρίων θηραμάτων και κρέας κουνελιού.

Άρθρο 2

Οι εισαγωγές προϊόντων με βάση το κρέας τα οποία λαμβάνονται από κρέας πουλερικών, κρέας εκτρεφομένων και αγρίων θηραμάτων και κρέας κουνελιού υπόκεινται στον όρο ότι συμφωνούν με τις απαιτήσεις που θεσπίζονται στο κεφάλαιο 1 παράρτημα ΙΙ της οδηγίας 92/118/ΕΟΚ.

Άρθρο 3

1. Κάθε αποστολή προϊόντων με βάση το κρέας τα οποία λαμβάνονται από κρέας πουλερικών, κρέας εκτρεφομένων και αγρίων θηραμάτων και κρέας κουνελιού πρέπει να συνοδεύεται από πρωτότυπο, αριθμημένο πιστοποιητικό δημόσιας υγείας, συμπληρωμένο, υπογεγραμμένο και με ημερομηνία, αποτελούμενο από ένα μόνο φύλο και σύμφωνο με το υπόδειγμα που περιλαμβάνεται στο παράρτημα.

2. Το πιστοποιητικό συντάσσεται τουλάχιστον σε μία από τις επίσημες γλώσσες του κράτους μέλους εισαγωγής στην Κοινότητα.

Άρθρο 4

Η παρούσα απόφαση εφαρμόζεται από την 1η Ιανουαρίου 1997.

Άρθρο 5

Η παρούσα απόφαση απευθύνεται στα κράτη μέλη.

Βρυξέλλες, 18 Δεκεμβρίου 1996.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 62 της 15. 3. 1993, σ. 49.

(2) ΕΕ αριθ. L 165 της 4. 7. 1996, σ. 40.

ΠΑΡΑΡΤΗΜΑ

>ΑΡΧΗ ΓΡΑΦΗΚΟΥ>

ΠΙΣΤΟΠΟΙΗΤΙΚΟ ΔΗΜΟΣΙΑΣ ΥΓΕΙΑΣ

για προϊόντα με βάση το κρέας τα οποία λαμβάνονται από κρέας πουλερικών, κρέας εκτρεφόμενων και αγρίων θηραμάτων και κρέας κουνελιού (1)

>ΤΕΛΟΣ ΓΡΑΦΗΚΟΥ>